title: Sklep Sveta z dne 22. decembra 2009 o spremembi dela I Priloge 3 k Skupnim konzularnim navodilom v zvezi z državljani tretjih držav, ki potrebujejo letališki tranzitni vizum

text:
               29.12.2009

               SL

               Uradni list Evropske unije

               L 348/51

      SKLEP SVETA

   z dne 22. decembra 2009
   o spremembi dela I Priloge 3 k Skupnim konzularnim navodilom v zvezi z državljani tretjih držav, ki potrebujejo letališki tranzitni vizum
   (2009/1015/EU)
   SVET EVROPSKE UNIJE JE –
   ob upoštevanju Uredbe Sveta (ES) št. 789/2001 z dne 24. aprila 2001, s katero se Svetu pridržijo izvedbena pooblastila v zvezi z nekaterimi podrobnejšimi predpisi in praktičnimi postopki preverjanja prošenj za vizume, (1)

   ob upoštevanju pobude Zvezne republike Nemčije,
   ob upoštevanju naslednjega:

               (1)

               Del I Priloge 3 k Skupnim konzularnim navodilom vsebuje skupni seznam tretjih držav, za državljane katerih vse države članice določajo obveznost posedovanja letališkega tranzitnega vizuma.

               (2)

               Nemčija in Nizozemska želita v zvezi z državljani Etiopije to obveznost letališkega tranzitnega vizuma omejiti na osebe, ki nimajo veljavnega vizuma za eno od držav članic ali držav pogodbenic Sporazuma o Evropskem gospodarskem prostoru z dne 2. maja 1992, Kanado, Japonsko ali Združene države Amerike. Del I Priloge 3 k Skupnim konzularnim navodilom bi bilo zato treba ustrezno spremeniti.

               (3)

               V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejemanju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red v skladu z določbami naslova IV tretjega dela Pogodbe o delovanju Evropske unije, se Danska v skladu s členom 4 navedenega protokola v šestih mesecih od sprejetja tega sklepa odloči, ali bo ta sklep prenesla v svoje notranje pravo.

               (4)

               Ta sklep predstavlja za Islandijo in Norveško razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (2), ki sodijo na področje iz točke A člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo navedenega sporazuma (3).

               (5)

               Ta sklep predstavlja za Švico razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (4), ki sodijo na področje iz točke A člena 1 Sklepa 1999/437/ES, v povezavi s členom 3 Sklepa Sveta 2008/146/ES z dne 28. januarja 2008 o sklenitvi navedenega sporazuma v imenu Evropske skupnosti (5).

               (6)

               Ta sklep predstavlja za Lihtenštajn razvoj določb schengenskega pravnega reda v smislu Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, ki sodijo na področje iz točke A člena 1 Sklepa 1999/437/ES v povezavi s členom 3 Sklepa Sveta 2008/261/ES z dne 28. februarja 2008 o podpisu navedenega protokola v imenu Evropske skupnosti (6).

               (7)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (7). Združeno kraljestvo torej ne sodeluje pri sprejetju tega akta, ki zanj ni zavezujoč in se v njem ne uporablja.

               (8)

               Ta sklep pomeni razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (8). Irska torej ne sodeluje pri sprejetju tega akta, ki zanjo ni zavezujoč in se v njej ne uporablja.

               (9)

               Ta sklep predstavlja za Ciper akt, ki temelji na schengenskem pravnem redu oziroma je z njim kako drugače povezan v smislu člena 3(2) Akta o pristopu iz leta 2003.

               (10)

               Ta sklep predstavlja akt, ki temelji na schengenskem pravnem redu oziroma je z njim kako drugače povezan v smislu člena 4(2) Akta o pristopu iz leta 2005 –

         SPREJEL NASLEDNJI SKLEP:
   Člen 1
   Del I Priloge 3 k Skupnim konzularnim navodilom se spremeni:

               1.

               Pri vnosu v zvezi z Etiopijo se doda naslednja opomba:
               „Za Nemčijo in Nizozemsko
               Letališkega tranzitnega vizuma ne potrebujejo:

                           —

                           državljani, ki imajo veljavni vizum za eno od držav članic ali držav pogodbenic Sporazuma o Evropskem gospodarskem prostoru z dne 2. maja 1992, Kanade, Japonske ali Združenih držav Amerike, ali ko se iz teh držav vrnejo, potem ko so uporabili vizum“.

               2.

               Za seznamom tretjih držav v pojasnitvenem delu v tretjem pododstavku se doda naslednji pododstavek:
               „Izjeme pri letaliških tranzitnih vizumih se uporabljajo tudi za letališke tranzitne vizume državljanov tretje države, ki imajo veljavni vizum za eno od držav članic ali držav pogodbenic Sporazuma o Evropskem gospodarskem prostoru z dne 2. maja 1992, Kanade, Japonske ali Združenih držav Amerike in potujejo v katero koli drugo tretjo državo. Ne uporabljajo pa se za letališke tranzitne vizume državljanov tretjih držav, kadar se vračajo iz katere koli druge tretje države, potem ko so je zgoraj navedeni vizum potekel.“

         Člen 2
   Ta sklep začne veljati dvajseti dan po objavi v Uradnem listu Evropske unije.
   Člen 3
   Ta sklep je naslovljen na države članice v skladu s pogodbama.

      V Bruslju, 22. decembra 2009

            Za Svet

            Predsednik

         A. CARLGREN

      (1)  UL L 116, 26.4.2001, str. 2.

      (2)  UL L 176, 10.7.1999, str. 36.

      (3)  UL L 176, 10.7.1999, str. 31.

      (4)  UL L 53, 27.2.2008, str. 52.

      (5)  UL L 53, 27.2.2008, str. 1.

      (6)  UL L 83, 26.3.2008, str. 3.

      (7)  UL L 131, 1.6.2000, str. 43.

      (8)  UL L 64, 7.3.2002, str. 20.


title: Sklep Sveta z dne 29. maja 2000 o boju proti otroški pornografiji na internetu

text:
Pomembno pravno obvestilo

|

32000D0375

Uradni list L 138 , 09/06/2000 str. 0001 - 0004

		Sklep Svetaz dne 29. maja 2000o boju proti otroški pornografiji na internetu(2000/375/PNZ)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 34(2)(c) te Pogodbe,ob upoštevanju mnenja Evropskega parlamenta [1],ob upoštevanju pobude Republike Avstrije,ob upoštevanju resolucij, ki jih je sprejel Evropski parlament 19. septembra 1996 o mladoletnikih, ki so žrtve nasilja [2], 12. decembra 1996 o ukrepih za zaščito mladoletnikov v Evropski uniji [3], 24. aprila 1997 o sporočilu Komisije o nezakoniti in škodljivi vsebini na internetu [4] in 6. novembra 1997 o sporočilu Komisije o boju proti otroškemu spolnemu turizmu, ter opomnika o prispevanju Evropske unije h krepitvi preprečevanja spolne zlorabe in izkoriščanja otrok [5],ob upoštevanju izjave in načrta za delovanje, ki so ju soglasno sprejeli udeleženci Svetovnega kongresa proti komercialnemu spolnemu izkoriščanju otrok v Stockholmu avgusta 1996, ter sklepov in priporočil z Evropske konference o spremljanju izvajanja sklepov Svetovnega kongresa v Strasbourgu 1998,ob upoštevanju Evropske konvencije o zaščiti človekovih pravic in temeljnih svoboščin, sprejete v Rimu dne 4. novembra 1950, in zlasti njenih členov 2 in 3 ter 10(2),ob sklicevanju na Evropsko konvencijo o izvrševanju otrokovih pravic, sprejeto v Strasbourgu 25. januarja 1996, in zlasti na njene člene 1, 6, 7, 8, 9, 10, 11, 12 in 15,ob upoštevanju Splošne deklaracije o človekovih pravicah, ki jo je sprejela Generalna skupščina OZN v svoji Resoluciji št. 217 A(III) 10. decembra 1948 v Parizu, in zlasti njenih členov 2, 3, 7, 25 in 26,ob sklicevanju na člen 34 Konvencije o pravicah otroka z 20. novembra 1989,ob upoštevanju Skupnega ukrepa Sveta 96/700/PNZ z dne 29. novembra 1996, ki ustanavlja program spodbud in izmenjav za osebe, zadolžene za boj proti trgovini z ljudmi in spolnemu izkoriščanju otrok [6],ob upoštevanju Resolucije Sveta in predstavnikov vlad držav članic, ki so sestali v okviru Sveta, z dne 17. februarja 1997 o nezakoniti in škodljivi vsebini na internetu [7],ob upoštevanju Skupnega ukrepa Sveta 79/154/PNZ z dne 24. februarja 1997 v zvezi z ukrepi za boj proti trgovini z ljudmi in spolnemu izkoriščanju otrok [8],ob upoštevanju Sklepa Sveta z dne 3. decembra 1998 o dopolnitvi opredelitve oblike kaznivega dejanja "trgovine z ljudmi" v Prilogi Konvencije o Europolu [9] ter ob upoštevanju Deklaracije z 3. decembra 1998, ki jo je odobril Svet,ob upoštevanju priporočila, ki ga je Svet sprejel 24. septembra 1998 o razvoju konkurenčnosti evropskih avdiovizualnih in informacijskih storitvenih dejavnosti s spodbujanjem nacionalnih okvirov z namenom doseganja primerljive in učinkovite ravni zaščite mladoletnikov in človeškega dostojanstva [10],ob sklicevanju na akcijski načrt, ki ga je 28. aprila 1997 sprejel Svet za boj proti organiziranemu kriminalu [11] in potrdil Evropski svet v Amsterdamu junija 1997, na 10 načel G8 o tehnološkem (high-tech) kriminalu, s katerim se je Svet seznanil na sestanku 19. marca 1998 ter na priporočilo Evropskega sveta, ki se je sestal na Dunaju 11. in 12. decembra 1998, da je treba zagotoviti učinkovito spremljanje izvajanja pobud za zaščito otrok na evropski in mednarodni ravni, zlasti na področju otroške pornografije in interneta,ob upoštevanju Sklepa št. 276/1999/ES Evropskega parlamenta in Sveta z dne 25. januarja 1999 o sprejetju večletnega akcijskega načrta Skupnosti o spodbujanju varnejše uporabe interneta z bojem proti nezakoniti in škodljivi vsebini na globalnih mrežah [12],ob sklicevanju na Skupno stališče Sveta 1999/364/PNZ z 27. maja 1999 o pogajanjih v Svetu Evrope v zvezi z osnutkom Konvencije o kriminaliteti na spletu [13], ki so se odvijala dne 27. maja 1999,ker je trgovina z ljudmi in spolno izkoriščanje otrok huda kršitev temeljnih človekovih pravic in zlasti človeškega dostojanstva,ob zavedanju, da je spolna zloraba otrok in proizvodnja, predelava, posedovanje in distribucija otroškega pornografskega materiala lahko pomembna oblika mednarodnega organiziranega kriminala, katerega obseg v Evropski uniji povzroča vedno večjo zaskrbljenost,v prepričanju, da je spoštovanje fizične in duševne celovitosti otrok ter zaščita žrtev spolnega izkoriščanja temeljnega pomena in mora biti v središču pozornosti Unije,ob zavedanju, da mora Unija sprejeti nadaljnje ukrepe za spodbujanje varne uporabe interneta,za preprečevanje in boj proti spolni zlorabi otrok in zlasti proizvodnji, predelavi, distribuciji in posedovanju otroškega pornografskega materiala preko interneta,SKLENIL:Člen 11. V okviru Sklepa št. 276/1999/ES Evropskega parlamenta in Sveta in z namenom, da bi poostrili ukrepe za preprečevanje in boj proti proizvodnji, predelavi, posedovanju in distribuciji otroškega pornografskega materiala ter da bi pospešili učinkovito preiskovanje in pregon kaznivih dejanj na tem področju, morajo države članice ustrezno ukrepati, da vzpodbudijo uporabnike interneta k obveščanju organov pregona, bodisi neposredno ali posredno, o domnevnem distribuiranju otroškega pornografskega materiala na internetu, če na takšen material naletijo. Uporabnike interneta se morajo seznaniti, kako priti v stik z organi pregona ali organizacijami, ki so v tesni povezavi z organi pregona, da s tem organom omogoči izvajanje njihove naloge preprečevanja in boja proti otroški pornografiji na internetu.2. Kjer je to potrebno in ob upoštevanju upravne strukture posamezne države članice lahko ukrepi za pospeševanje učinkovitega preiskovanja in pregona kaznivih dejanj na tem področju predvidevajo vzpostavitev posebnih enot znotraj organov pregona, ki imajo potrebno strokovno znanje in vire za takojšnje ukrepanje v zvezi z informacijami o domnevni proizvodnji, obdelavi, distribuciji in posedovanju otroške pornografije.3. Države članice morajo zagotoviti, da organi pregona, ki so prejeli informacijo o domnevni proizvodnji, predelavi, posedovanju in distribuiranju otroškega pornografskega materiala, nemudoma ukrepajo. Organi pregona lahko odložijo posredovanje če in dokler je to taktično potrebno, na primer, če je njihova namen priti do ljudi, ki stojijo za kriminalnimi dejanji ali do mrež (obroči otroške pornografije).Člen 21. Države članice morajo v skladu z obstoječimi dogovori in sporazumi zagotoviti najširše in najhitrejše možno sodelovanje, da olajšajo učinkovito preiskovanje in pregon kaznivih dejanj v zvezi z otroško pornografijo na internetu.2. Da bi zagotovile pravočasen in učinkovit odziv na ta kazniva dejanja države članice sporočijo podatke o obstoječih točkah za stike, ki delujejo 24 ur na dan z usposobljenim osebjem, ter o posebnih enotah, ki so določene v členu 1(2), ki se lahko uporabljajo za izmenjavo informacij ter nadaljnje stike med državami članicami. Točke za stike, ki so jih države članice že ustanovile za druge naloge, se lahko uporabljajo tudi v ta namen. Prav tako se uporabljajo obstoječi kanali za posredovanje informacij, kot sta Europol in Interpol.3. Države članice zagotovijo, da je Europol v okviru svojih pristojnosti seznanjen z domnevnimi primeri otroške pornografije.4. Države članice v primernem sodelovanju z Europolom preučijo možnosti organiziranja rednih sestankov pristojnih oblasti, specializiranih za boj proti otroški pornografiji na internetu, z namenom pospeševati splošno izmenjavo informacij, analizo stanja in uskladitev ukrepov kriminalistične taktike.5. Vsaka država članica obvesti Generalni sekretariat Sveta o svoji organizacijski enoti ali enotah, ki delujejo kot točke za stike v smislu odstavka 2. Generalni sekretariat o teh točkah za stike obvesti vse druge države članice.Člen 3Države članice vzpostavijo konstruktiven dialog z gospodarstvom in preučijo primerne prostovoljne ali pravno zavezujoče ukrepe, da bi izkoreninile otroško pornografijo na internetu. Države članice še posebej izmenjujejo izkušnje glede učinkovitosti vseh sprejetih ukrepov za izkoreninjenje otroške pornografije na internetu. V tem okviru preučijo naslednje ukrepe, ki bi ponudnikom interneta naložili obveznost, da:(a) obveščajo pristojne organe iz člena 1(1) ali enote iz člena 1(2) o otroškem pornografskem materialu, o katerem so bili obveščeni ali za katerega obstoj vedo in ki je distribuirano preko njih;(b) umaknejo iz prometa otroški pornografski material, o katerem so bili obveščeni ali na katerega so naleteli in ki je distribuirano preko njih, razen če pristojne oblasti ne določijo drugače;(c) v skladu z Resolucijo Sveta z dne 17. januarja 1995 o zakonitem prestrezanju telekomunikacij [14] hranijo podatke o trgovanju, v primerih za katere to velja in je tehnično izvedljivo — zlasti zaradi pregona v primerih domnevne spolne zlorabe otrok, proizvodnje, obdelave in distribucije otroške pornografije — toliko časa, kot to lahko določa veljavna nacionalna zakonodaja, da se omogoči, da podatke pregledajo organi za kazenski pregon v skladu z veljavnim poslovnikom;(d) vzpostavijo lastne sisteme nadzora za boj proti proizvodnji, obdelavi in distribuciji otroškega pornografskega materiala.Člen 4Da bi ohranile učinkovitost boja proti otroški pornografiji na internetu države članice redno preverjajo, ali so zaradi tehnološkega razvoja potrebne spremembe kazenskega postopkovnega prava ob upoštevanju njegovih temeljnih načel, ter, kjer je to potrebno, uvedejo za ta namen ustrezno novo zakonodajo.Člen 5Države članice sodelujejo, v povezavi z gospodarstvom, z izmenjavo izkušenj ter spodbujanjem v največji možni meri proizvodnje filtrov in drugih tehničnih sredstev pri preprečevanju distribucije otroškega pornografskega materiala in omogočanju odkrivanja tega gradiva.Člen 61. Svet preuči obseg, v katerem so države članice izpolnile svoje obveznosti iz Skupnega ukrepa 97/154/PNZ in v kolikšni meri so se ukrepi, predlagani s tem sklepom, izkazali za učinkovite.2. Raziskava iz prvega odstavka se izvede v skladu s Skupnim ukrepom 97/827/PNZ z dne 5. decembra 1997 Sveta o vzpostavitvi mehanizma za ocenjevanje uporabe in izvajanja mednarodnih obveznosti na državni ravni v boju proti organiziranemu kriminalu [15], ob upoštevanju naslednjega:(a) v skupini za ocenjevanje sta dva strokovnjaka;(b) opravljajo se takojšnja ocenjevanja, v izogib zapletenim postopkom.3. Vrednotenje, ki je določeno v naslovu IV B Skupnega ukrepa 97/154/PNZ se ne izvede. Nadomesti ga ocena iz odstavka 2 tega člena.4. Na podlagi obvestil, ki jih prejme med potekom ocenjevanja, ki je določeno v odstavku 2, Svet preuči nadaljnje ukrepe, ki bi jih želel sprejeti, da bo boj proti otroški pornografiji in spolnemu izkoriščanju otrok učinkovitejši.Člen 7Ta sklep se uporablja za Gibraltar.Člen 8Ukrepe iz tega sklepa izvedejo države članice najkasneje do 31. decembra 2000.V Bruslju, 29. maja 2000Za SvetPredsednikA. Costa[1] Mnenje z dne 11. aprila 2000 (še ni objavljeno v Uradnem listu).[2] UL C 320, 28.10.1996, str. 190.[3] UL C 20, 20.1.1997, str. 170.[4] UL C 150, 19.5.1997, str. 38.[5] UL C 358, 24.11.1997, str. 37.[6] UL L 322, 12.12.1996, str. 7.[7] UL C 70, 6.3.1997, str. 1.[8] UL L 63, 4.3.1997, str. 2.[9] UL C 26, 30.1.1999, str. 21.[10] UL L 270, 7.10.1998, str. 48.[11] UL C 251, 15.8.1997, str. 1.[12] UL L 33, 6.2.1999, str. 1.[13] UL L 142, 5.6.1999, str. 1.[14] UL C 329, 4.11.1996, str. 1.[15] UL L 344, 15.12.1997, str. 7.--------------------------------------------------


title: Sklep Sveta (EU) 2016/1230 z dne 12. julija 2016 o ugotovitvi, da Portugalska v odgovor na priporočilo Sveta z dne 21. junija 2013 ni sprejela učinkovitih ukrepov

text:
               28.7.2016

               SL

               Uradni list Evropske unije

               L 202/21

         SKLEP SVETA (EU) 2016/1230
   z dne 12. julija 2016
   o ugotovitvi, da Portugalska v odgovor na priporočilo Sveta z dne 21. junija 2013 ni sprejela učinkovitih ukrepov
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(8) Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               V skladu s členom 126 Pogodbe se države članice izogibajo čezmernemu javnofinančnemu primanjkljaju.

               (2)

               Pakt za stabilnost in rast temelji na cilju zdravih javnih financ kot sredstvu za izboljšanje pogojev za stabilnost cen in močno trajnostno rast, ki prispeva k ustvarjanju delovnih mest. Pakt za stabilnost in rast vključuje Uredbo Sveta (ES) št. 1467/97 (1), sprejeto z namenom pospešitve zmanjšanja čezmernih javnofinančnih primanjkljajev.

               (3)

               Svet je v skladu s členom 126(6) Pogodbe na podlagi priporočila Komisije 2. decembra 2009 sklenil, da na Portugalskem obstaja čezmerni primanjkljaj, ter v skladu s členom 126(7) Pogodbe in členom 3 Uredbe (ES) št. 1467/97 izdal priporočilo za njegovo ustrezno zmanjšanje najpozneje do leta 2013 (2). Svet je Portugalski po prošnji njenih organov za finančno pomoč Unije, držav članic, katerih valuta je euro, in Mednarodnega denarnega sklada (MDS) odobril finančno pomoč Unije (3). Komisija in portugalski organi so 17. maja 2011 podpisali Memorandum o soglasju o posebnem gospodarskopolitičnem pogojevanju (v nadaljnjem besedilu: memorandum o soglasju). Od takrat je Svet Portugalski izdal dve priporočili na podlagi člena 126(7) Pogodbe (9. oktobra 2012 in 21. junija 2013), v katerih je podaljšal rok za odpravo čezmernega primanjkljaja na leto 2014 oziroma 2015. Svet je v obeh priporočilih menil, da je Portugalska sprejela učinkovite ukrepe, vendar je prišlo do nepričakovanih neugodnih gospodarskih dogodkov z večjimi negativnimi posledicami za javne finance.

               (4)

               Portugalski je bilo priporočeno, da za verodostojno in vzdržno zmanjšanje nominalnega javnofinančnega primanjkljaja pod referenčno vrednost 3 % BDP do leta 2015: (a) zmanjša nominalni primanjkljaj na 5,5 % BDP leta 2013, 4,0 % BDP leta 2014 in 2,5 % BDP leta 2015, kar se je štelo za skladno z izboljšanjem strukturnega salda v višini 0,6 % BDP leta 2013, 1,4 % BDP leta 2014 in 0,5 % BDP leta 2015, ki temelji na posodobitvi gospodarskih obetov za Portugalsko, ki so jo službe Komisije pripravile maja 2013; (b) izvede ukrepe v višini 3,5 % BDP, da bi omejila primanjkljaj iz leta 2013 na 5,5 % BDP, vključno z ukrepi, določenimi v zakonu o proračunu za leto 2013, in dodatnimi ukrepi, vključenimi v rebalans proračuna, tj. znižanjem stroškov za plače, učinkovitejšim delovanjem javne uprave, nižjo javno potrošnjo in boljšo uporabo sredstev Unije; (c) na podlagi pregleda javnih odhodkov sprejme trajne ukrepe za konsolidacijo v višini vsaj 2,0 % BDP, da bi v letu 2014 dosegla nominalni primanjkljaj v višini 4,0 % BDP, ter si prizadeva za poenostavitev in posodobitev javne uprave, zmanjšanje presežkov v zvezi z nalogami in subjekti v javnem sektorju, izboljšanje vzdržnosti pokojninskega sistema ter doseganje ciljnih prihrankov stroškov v posameznih resornih ministrstvih; (d) sprejme trajne ukrepe za konsolidacijo v višini 2,5 % BDP, da bi dosegla ciljni primanjkljaj za leto 2015. Poleg tega je bilo Portugalski priporočeno, da nadaljuje reforme upravljanja javnih financ z revizijo zakona o proračunskem okviru do konca leta 2013, da bi dodatno izboljšala proračunske postopke in načela proračunskega upravljanja, odgovornosti, preglednosti in poenostavitve, ter si še naprej prizadeva za omejitev pogojnih obveznosti, povezanih s podjetji v državni lasti in javno-zasebnimi partnerstvi.

               (5)

               V skladu s posodobitvijo gospodarskih obetov za Portugalsko, ki so jo službe Komisije pripravile maja 2013 in na kateri je temeljilo priporočilo Sveta z dne 21. junija 2013, naj bi se portugalsko gospodarstvo v letu 2013 skrčilo za 2,3 %, nato pa naj bi v naslednjih dveh letih zraslo za 0,6 % oziroma 1,5 %. Nominalna rast BDP je bila napovedana v višini – 0,6 % v letu 2013 in 1,8 % v letu 2014, v naslednjem letu pa 2,7 %.

               (6)

               Svet je v svojem priporočilu z dne 21. junija 2013 kot rok za sprejetje učinkovitih ukrepov v skladu z določbami člena 3(4) Uredbe (ES) št. 1467/97 določil 1. oktober 2013. V skladu s členom 10(2)(a) Uredbe (EU) št. 472/2013 je bila Portugalska opravičena ločene predložitve poročil v okviru postopka v zvezi s čezmernim primanjkljajem in je poročala v okviru svojega programa za makroekonomsko prilagoditev.

               (7)

               V poznejših poročilih so bila poudarjena tveganja neizpolnjevanja priporočila Sveta z dne 21. junija 2013. Svet je julija 2015 na podlagi ocene programa za stabilnost za leto 2015, ki je bila prva ocena po zaključku programa za makroekonomsko prilagoditev, sklenil, da obstaja tveganje, da Portugalska ne bo izpolnjevala določb Pakta za stabilnost in rast. Podobno je Komisija v svojem mnenju o osnutku proračunskega načrta Portugalske za leto 2015 ugotovila, da obstaja tveganje, da Portugalska ne bo izpolnjevala pravil Pakta za stabilnosti in rast. Komisija je opozorila zlasti na tveganje za pravočasno odpravo čezmernega primanjkljaja do leta 2015. Poleg tega je opozorila tudi na nezadosten strukturni napor v primerjavi s tistim iz priporočila in potrebo po dodatnih strukturnih ukrepih za konsolidacijo za leto 2015 v podporo verodostojni in vzdržni odpravi čezmernega primanjkljaja.

               (8)

               Na podlagi nove ocene ukrepov, ki jih je Portugalska sprejela za zmanjšanje čezmernega primanjkljaja do leta 2015 v odgovor na priporočilo Sveta z dne 21. junija 2013, je ugotovljeno naslednje:

                           —

                           po uradnem obvestilu o javnofinančnem primanjkljaju za leto 2015 in njegovi potrditvi s strani Komisije (Eurostat) je primanjkljaj leta 2015 znašal 4,4 % BDP, kar je nad referenčno vrednostjo iz Pogodbe, ki znaša 3,0 % BDP. Razlika glede na referenčno vrednost je bila predvsem posledica ukrepa v podporo finančnemu sektorju v okviru reševanja banke Banif (Banco Internacional do Funchal, S.A.) konec leta 2015, kar je imelo negativen učinek na javnofinančni primanjkljaj v višini 1,4 % BDP. Če se ta element upošteva skupaj z enkratnimi postavkami prihodkov, bi bil primanjkljaj brez upoštevanja enkratnih ukrepov še vedno nad referenčno vrednostjo iz Pogodbe,

                           —

                           kumulativno izboljšanje strukturnega salda v obdobju 2013–2015 je ocenjeno na 1,1 % BDP, kar je precej manj od 2,5 % BDP, kot je priporočil Svet. Po prilagoditvi za učinke revidirane rasti potencialnega proizvoda in izrednih prihodkov ali odhodkov se kumulativno izboljšanje v primerjavi z osnovnim scenarijem, na katerem je temeljilo priporočilo, bistveno zmanjša, in sicer na – 0,1 % BDP,

                           —

                           obseg ukrepov, izvedenih do junija 2014, je bil skladen s cilji iz programa za makroekonomsko prilagoditev. Nato se je obseg trajnih ukrepov za konsolidacijo v podporo proračunskim ciljem za leto 2014 sčasoma znatno zmanjšal, in sicer z 2,3 % BDP, kot je bilo načrtovano ob sprejetju proračuna za leto 2014, na približno 1,5 % BDP v projekciji, na kateri temelji proračun za leto 2015. Tako je obseg sprejetih ukrepov znatno manjši od priporočenega obsega dodatnih ukrepov v višini vsaj 2,0 % BDP v letu 2014. Za leto 2015 je bil obseg trajnih ukrepov za fiskalno konsolidacijo v proračunu za leto 2015 dodatno zmanjšan na približno 0,6 % BDP, ciljni primanjkljaj pa je bil določen na 2,7 % BDP. Tako so bili načrtovani strukturni ukrepi za konsolidacijo nezadostni za dosego priporočenega ciljnega primanjkljaja za leto 2015 v višini 2,5 % BDP. Da so bili načrtovani ukrepi nezadostni, je potrdil tudi dejanski primanjkljaj v letu 2015,

                           —

                           na splošno je od junija 2014 izboljšanje nominalnega primanjkljaja temeljilo na oživitvi gospodarstva in nižjih odhodkih za obresti zaradi nizkih obrestnih mer. Nepričakovani prihodki se niso uporabili za pospešitev zmanjševanja primanjkljaja, obseg strukturnih ukrepov za konsolidacijo pa ni zadostoval za dosego ciljev,

                           —

                           dolg sektorja država se je od priporočila Sveta z dne 21. junija 2013 večinoma stabiliziral, pri čemer je v skladu s pomladansko napovedjo Komisije iz leta 2016 znašal 129,2 % BDP konec leta 2013, 130,2 % BDP v letu 2014 in 129,0 % BDP v letu 2015,

                           —

                           fiskalno-strukturne reforme so napredovale na večini področij, čeprav z različno hitrostjo. Zakon o proračunskem okviru je bil spremenjen in okrepljen, in naj bi v celoti začel veljati septembra 2018. Precej truda je bilo vloženega v omejevanje davčnih goljufij in utaj ter reformo davčne uprave. Dolgoročna vzdržnost pokojninskega sistema se je v zadnjih letih izboljšala, vendar še vedno obstajajo kratko- in srednjeročni izzivi. Reforma nacionalnega sistema zdravstvenega varstva za zagotovitev njegove vzdržnosti napreduje dovolj hitro. V preteklih letih so bile izvedene reforme javne uprave za izboljšanje fiskalnega upravljanja na regionalni in lokalni ravni ter reforme javno-zasebnih partnerstev in podjetij v državni lasti, zlasti med trajanjem programa za makroekonomsko prilagoditev.

               (9)

               Iz tega sledi sklep, da odgovor Portugalske na priporočilo Sveta z dne 21. junija 2013 ni bil zadosten. Portugalska do leta 2015 ni odpravila svojega čezmernega primanjkljaja. Fiskalni napor je znatno manjši od napora, ki ga je priporočil Svet –

         SPREJEL NASLEDNJI SKLEP:
   Člen 1
   Portugalska ni sprejela učinkovitih ukrepov v odgovor na priporočilo Sveta z dne 21. junija 2013.
   Člen 2
   Ta sklep je naslovljen na Portugalsko republiko.

      V Bruslju, 12. julija 2016

            Za Svet

            Predsednik

         P. KAŽIMÍR

      (1)  Uredba Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (UL L 209, 2.8.1997, str. 6).

      (2)  Vsi dokumenti, povezani s postopkom v zvezi s čezmernim primanjkljajem za Portugalsko, so na voljo na naslovu: http://ec.europa.eu/economy_finance/economic_governance/sgp/deficit/countries/portugal_en.htm.

      (3)  Izvedbeni sklep Sveta 2011/344/EU z dne 17. maja 2011 o finančni pomoči Unije Portugalski (UL L 159, 17.6.2011, str. 88).


title: 2014/712/EU: Sklep Sveta z dne 8. oktobra 2014 o imenovanju danskega nadomestnega člana Odbora regij

text:
               14.10.2014

               SL

               Uradni list Evropske unije

               L 296/27

         SKLEP SVETA
   z dne 8. oktobra 2014
   o imenovanju danskega nadomestnega člana Odbora regij

      (2014/712/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga danske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. Svet je s Sklepom 2010/312/EU (3)3. junija 2010 imenoval Lasseja KRULLA za nadomestnega člana za obdobje do 25. januarja 2015.

               (2)

               Zaradi konca mandata Lasseja KRULLA PETERSENA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se za nadomestnega člana Odbora regij imenuje:

               —

               Peter KOFOD POULSEN, Member of the Regional Council of Region of Southern Denmark.

         Člen 2
   Ta sklep začne veljati na dan sprejetja.

      V Luxembourgu, 8. oktobra 2014

            Za Svet

            Predsednik

         M. LUPI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.

      (3)  UL L 140, 8.6.2010, str. 27.


title: 2006/136/ES: Sklep Sveta z dne  14. februarja 2006  o sklenitvi Sporazuma v obliki izmenjave pisem med Evropsko skupnostjo in Republiko Čile o spremembi Sporazuma o trgovini z vini, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani

text:
               24.2.2006

               SL

               Uradni list Evropske unije

               L 54/23

         SKLEP SVETA
   z dne 14. februarja 2006
   o sklenitvi Sporazuma v obliki izmenjave pisem med Evropsko skupnostjo in Republiko Čile o spremembi Sporazuma o trgovini z vini, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani
   (2006/136/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani (1) (v nadaljnjem besedilu „Sporazum o pridružitvi“) je bil podpisan 18. novembra 2002 in je začel veljati 1. marca 2005 (2).

               (2)

               Dne 24. novembra 2005 je Svet pooblastil Komisijo za začetek pogajanj z Republiko Čile o spremembi Sporazuma o trgovini z vini, ki je kot Priloga V (3) priložen k Sporazumu o pridružitvi (v nadaljevanju „Priloga V“). Ta pogajanja so bila uspešno končana.

               (3)

               Sporazum v obliki izmenjave pisem med Evropsko skupnostjo in Republiko Čile o spremembi Priloge V bi bilo treba odobriti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Republiko Čile o spremembi Sporazuma o trgovini z vini, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani, se odobri v imenu Skupnosti.
   Besedilo Sporazuma v obliki izmenjave pisem je priloženo temu sklepu.
   Člen 2
   Komisarka za kmetijstvo in razvoj podeželja se pooblasti za podpis Sporazuma v obliki izmenjave pisem, ki zavezuje Skupnost.

      V Bruslju, 14. februarja 2006

            Za Svet

            Predsednik

         K.-H. GRASSER

      (1)  UL L 352, 30.12.2002, str. 3.

      (2)  UL L 84, 2.4.2005, str. 21.

      (3)  UL L 352, 30.12.2002, str. 1083.
    ---documentbreak---

               24.2.2006

               SL

               Uradni list Evropske unije

               L 54/24

         SPORAZUM
   v obliki izmenjave pisem med Evropsko skupnostjo in Republiko Čile o spremembi Sporazuma o trgovini z vini, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani
   Bruselj,
   Spoštovani,
   V čast mi je sklicevati se na sestanke Skupnega odbora, ustanovljenega v skladu s členom 30 Priloge V k Sporazumu o pridružitvi (Sporazum o trgovini z vini). Skupni odbor je priporočil sprejetje sprememb Sporazuma o trgovini z vini (v nadaljevanju „Priloga V“), da se upošteva razvoj zakonodaje od njegovega sprejetja.
   Na zadnjem sestanku Skupnega odbora v Madridu 13. in 14. junija 2005 je bilo dogovorjeno, da je treba spremeniti dodatke in zaradi posodobitve tudi samo besedilo Sporazuma. Zato mi je v čast predlagati, da se Priloga V spremeni, kakor je navedeno v Dodatku, priloženem temu pismu, z učinkom od dne podpisa.
   Hvaležen bi vam bil, če bi potrdili, da se vaša vlada strinja z vsebino tega pisma.
   Prosim, sprejmite izraze mojega globokega spoštovanja.

         Za Evropsko skupnost

      Dodatek
      Priloga V se spremeni:

                  1.

                  v členu 5 se odstavek 2 nadomesti z naslednjim:
                  „2.   Imena iz člena 6 so rezervirana izključno za proizvode s poreklom iz pogodbenice, za katero se uporabljajo.“;

                  2.

                  člen 7 se spremeni:

                              (a)

                              odstavek 2 se nadomesti z naslednjim:
                              „2.   Na podlagi čilskega registra blagovnih znamk, kakor je bil ustanovljen dne 10. junija 2002, se blagovne znamke, naštete v Dodatku VI.A, razveljavijo v 12 letih po začetku veljavnosti tega sporazuma za uporabo na notranjem trgu in v petih letih za uporabo za izvoz.“;

                              (b)

                              za odstavkom 2 se vstavi naslednji odstavek:
                              „2a   Na podlagi čilskega registra blagovnih znamk, kakor je bil ustanovljen dne 10. junija 2002, so blagovne znamke, naštete v Dodatku VI.B, dovoljene pod pogoji iz tega dodatka izključno za uporabo na notranjem trgu in se razveljavijo v 12 letih po začetku veljavnosti tega sporazuma.“;

                  3.

                  člen 8 se spremeni:

                              (a)

                              točka (b) odstavka 5 se nadomesti z naslednjim:

                                          „(b)

                                          kadar je tradicionalni izraz ali dodatna omemba kakovosti, navedena na seznamu v Dodatku III ali IV, enakozvočen z imenom vina, ki je po poreklu zunaj pogodbenic, se slednje ime lahko uporablja za opisovanje in predstavitev vina le, če je taka uporaba priznana v nacionalni zakonodaji države porekla in če ne pomeni nelojalne konkurence ter potrošnikov ne zavaja glede porekla, značaja ali kakovosti vina;“;

                              (b)

                              točka (c) odstavka 5 se črta;

                  4.

                  člen 9 se spremeni:

                              (a)

                              točka (a) se nadomesti z naslednjim:

                                          „(a)

                                          kar zadeva vino s poreklom iz Skupnosti, izrazi, navedeni v Dodatku III,“;

                              (b)

                              točka (b) se nadomesti z naslednjim:

                                          „(b)

                                          kar zadeva vino s poreklom iz Čila, izrazi, navedeni v Dodatku IV.“;

                  5.

                  člen 10 se spremeni:

                              (a)

                              odstavek 1 se nadomesti z naslednjim:
                              „1.   Registracija blagovne znamke vina v pogodbenici, ki je identična, podobna ali vsebuje tradicionalni izraz ali dodatno omembo kakovosti druge pogodbenice, navedeno v Dodatku III ali IV, se zavrne, kolikor registracija zadeva uporabo tega tradicionalnega izraza ali dodatne omembe kakovosti za opisovanje ali predstavitev kategorije ali kategorij vina, za katero je ta tradicionalni izraz ali dodatna omemba kakovosti navedena v Dodatku III ali IV.“;

                              (b)

                              odstavek 2 se nadomesti z naslednjim:
                              „2.   Z odstopanjem od odstavka 1 zavrnitev registracije blagovne znamke vina v pogodbenici, ki je identična, podobna ali vsebuje tradicionalni izraz ali dodatno omembo kakovosti navedene pogodbenice, navedeno v Dodatku III ali IV, ni obvezna, kolikor ta registracija zadeva uporabo navedenega tradicionalnega izraza ali dodatne omembe kakovosti za opisovanje ali predstavitev kategorije ali kategorij vina, za katero je ta tradicionalni izraz ali dodatna omemba kakovosti navedena v Dodatku III ali IV.“;

                              (c)

                              odstavek 3 se črta;

                  6.

                  člen 11 se spremeni:

                              (a)

                              odstavek 1 se nadomesti z naslednjim:
                              „1.   Pogodbenici na podlagi čilskega registra blagovnih znamk, kakor je bil ustanovljen dne 10. junija 2002, ne vesta za nobeno blagovno znamko razen tistih iz člena 7(2) in (2a) ter člena 10(4), ki je enaka, podobna ali vsebuje geografske označbe ali tradicionalne izraze ali dodatne omembe kakovosti iz členov 6 oziroma 10.“;

                              (b)

                              odstavek 2 se nadomesti z naslednjim:
                              „2.   Na podlagi odstavka 1 nobena pogodbenica ne odreče pravice do uporabe blagovne znamke, ki je vsebovana v čilskem registru blagovnih znamk na dan 10. junija 2002, razen tistih iz členov 7(2) in (2a) ter člena 10(4), na podlagi tega, da je taka blagovna znamka identična ali podobna, ali vsebuje geografsko označbo iz Dodatka I ali II ali tradicionalni izraz ali dodatno omembo kakovosti, navedeno v Dodatku III ali IV.“;

                  7.

                  v členu 30 se odstavek 3 nadomesti z naslednjim:
                  „3.   Skupni odbor lahko daje predvsem priporočila, ki bi lahko prispevala k doseganju ciljev tega sporazuma. Voden je v skladu s poslovnikom za posebne odbore.“.

   Santiago de Chile/Bruselj,
   Spoštovani,
   V čast mi je potrditi prejem vašega pisma z današnjim datumom, ki se glasi:

      „Spoštovani,
      V čast mi je sklicevati se na sestanke Skupnega odbora, ustanovljenega v skladu s členom 30 Priloge V k Sporazumu o pridružitvi (Sporazum o trgovini z vini). Skupni odbor je priporočil sprejetje sprememb Sporazuma o trgovini z vini (v nadaljevanju ‚Priloga V‘), da se upošteva razvoj zakonodaje od njegovega sprejetja.
      Na zadnjem sestanku Skupnega odbora v Madridu 13. in 14. junija 2005 je bilo dogovorjeno, da je treba spremeniti dodatke in zaradi posodobitve tudi samo besedilo Sporazuma. Zato mi je v čast predlagati, da se Priloga V spremeni, kakor je navedeno v Dodatku, priloženem temu pismu, z učinkom od dne podpisa.
      Hvaležen bi vam bil, če bi potrdili, da se vaša vlada strinja z vsebino tega pisma.“

   V čast mi je potrditi, da se Republika Čile strinja z vsebino tega pisma.
   Prosim, sprejmite izraze mojega globokega spoštovanja.

         Za Republiko Čile


title: Sklep Sveta z dne 22. decembra 1994 o začasni uporabi nekaterih členov drugih dodatnih protokolov k Evropskim sporazumom med Evropskimi skupnostmi in njihovimi državami članicami na eni strani in nekaterimi tretjimi državami na drugi strani in k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in istimi državami na drugi strani

text:
Pomembno pravno obvestilo

|

31994D0937

Uradni list L 366 , 31/12/1994 str. 0021 - 0021 finska posebna izdaja: poglavje 11 zvezek 37 str. 0272  švedska posebna izdaja: poglavje 11 zvezek 37 str. 0272

		Sklep Svetaz dne 22. decembra 1994o začasni uporabi nekaterih členov drugih dodatnih protokolov k Evropskim sporazumom med Evropskimi skupnostmi in njihovimi državami članicami na eni strani in nekaterimi tretjimi državami na drugi strani in k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in istimi državami na drugi strani(94/937/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 Pogodbe,ob upoštevanju Evropskega sporazuma, podpisanega z Romunijo 1. februarja 1993, kakor je bil spremenjen z Dodatnim protokolom, podpisanim 21. decembra 1993,ob upoštevanju Začasnega sporazuma [1] z Romunijo, ki je začel veljati 1. maja 1993, kakor je bil spremenjen z Dodatnim protokolom, podpisanim 21. decembra 1993,ob upoštevanju Evropskega sporazuma, podpisanega z Republiko Bolgarijo 8. marca 1993, kakor je bil spremenjen z Dodatnimi protokolom, podpisanim 21. decembra 1993,ob upoštevanju Začasnega sporazuma [2] z Republiko Bolgarijo, ki je začel veljati 31. decembra 1993, kakor je bil spremenjen z Dodatnim protokolom, podpisanim 21. decembra 1993,ob upoštevanju sklepov Sveta za splošne zadeve, ki je zasedal 31. oktobra 1994,ob upoštevanju predloga Komisije,ker je Komisija v imenu Skupnosti s pogajanji uskladila Druge dodatne protokole k Začasnemu sporazumu o trgovini in trgovinskih zadevah in k Evropskim sporazumom z Romunijo in Republiko Bolgarijo;ker bi bilo treba začasno uporabiti ustrezne dele teh Drugih dodatnih protokolov za izdelke, ki jih zadeva Pogodba o ustanovitvi Evropske skupnosti, in sicer od 1. januarja 1995 do dokončanja postopkov, potrebnih za njihovo sklenitev,SKLENIL:Edini členDo uradne sklenitve Drugih dodatnih protokolov, so ustrezni členi, ki se začasno uporabljajo od 1. januarja 1995, naslednji:- člena 1 in 2 Drugega dodatnega protokola k Evropskemu sporazumu med Evropskimi Skupnostmi in njihovimi državami članicami na eni strani in Romunijo na drugi strani in k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani,- člena 1 in 2 Drugega dodatnega protokola k Evropskemu sporazumu med Evropskimi Skupnostmi in njihovimi državami članicami na eni strani in Republiko Bolgarijo na drugi strani in k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Republiko Bolgarijo na drugi strani,Besedila parafiranih Drugih dodatnih protokolov, vključno z ustreznimi členi, so priložena temu sklepu.V Bruslju, 22. decembra 1994Za SvetPredsednikH. Seehofer[1] UL L 81, 2.4.1993, str. 2.[2] UL L 323, 23.12.1994, str. 2.--------------------------------------------------


title: 2006/862/ES: Sklep Sveta z dne 22. maja 2006 o sklenitvi Sporazuma v obliki izmenjave pisem med Evropsko skupnostjo in Malezijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji

text:
               1.12.2006

               SL

               Uradni list Evropske unije

               L 335/38

         SKLEP SVETA
   z dne 22. maja 2006
   o sklenitvi Sporazuma v obliki izmenjave pisem med Evropsko skupnostjo in Malezijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji
   (2006/862/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 22. marca 2004 pooblastil Komisijo, da v skladu s členom XXIV:6 Splošnega sporazuma o carinah in trgovini (GATT) 1994 v okviru pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji začne pogajanja z nekaterimi drugimi državami članicami STO.

               (2)

               Komisija je pogajanja vodila ob posvetovanju z odborom, ustanovljenim s členom 133 Pogodbe, in v skladu s pogajalskimi direktivami, ki jih je izdal Svet.

               (3)

               Komisija je zaključila pogajanja glede Sporazuma v obliki izmenjave pisem med Evropsko skupnostjo in Malezijo v skladu s členom XXIV:6 in členom XXVIII GATT 1994. Navedeni sporazuma bi bilo treba odobriti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Malezijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji glede ukinitve posebnih ugodnosti v zvezi z ukinitvijo seznamov ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji se odobri v imenu Skupnosti.
   Besedilo Sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost zavezujoč (1).

      V Bruslju, 22. maja 2006

            Za Svet

            Predsednik

         J. PRÖLL

      (1)  Datum začetka veljavnosti Sporazuma bo objavljen v Uradnem listu Evropske unije.
    ---documentbreak---

               1.12.2006

               SL

               Uradni list Evropske unije

               L 335/40

         PREVOD
   SPORAZUM
   v obliki izmenjave pisem med Evropsko skupnostjo in Malezijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji
   Spoštovani,
   po začetku pogajanj med Evropskimi skupnostmi (ES) in Malezijo v skladu s členoma XXIV:6 in XXVIII GATT 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k ES, je bilo z namenom sklenitve pogajanj, ki so se začela po obvestilu ES z dne 19. januarja 2004 v skladu s členom XXIV:6 (GATT), dogovorjeno naslednje:

               —

               1511 90 19 (trdne frakcije palmovega olja, prečiščene ali neprečiščene, toda kemično nemodificirane, pakirane v enotah > 1 kg): nižja stopnja v višini 10,0 %,

               —

               8525 40 99 (video kamere za snemanje posamičnih slik): nižja stopnja v višini 12,5 %.

         Zgoraj navedene nižje stopnje se uporabljajo tri leta.
   Za vse zgornje tarifne postavke se uporablja natančno tarifno poimenovanje ES-15.
   ES bo na svoj seznam ugodnosti CLX za carinsko območje ES-25 uvrstila ugodnosti, ki jih je vseboval njen prejšnji seznam.
   Ta sporazum začne veljati na dan podpisa, po odobritvi obeh pogodbenic v skladu z njunimi lastnimi postopki.
   Sprejmite izraze mojega globokega spoštovanja.

         V imenu Evropske skupnosti

   Spoštovani,
   sklicujem se na vaše pismo, ki se glasi:
   „Po začetku pogajanj med Evropskimi skupnostmi (ES) in Malezijo v skladu s členoma XXIV:6 in XXVIII GATT 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k ES, je bilo z namenom sklenitve pogajanj, ki so se začela po obvestilu ES z dne 19. januarja 2004 v skladu s členom XXIV:6 (GATT), dogovorjeno naslednje:

               —

               1511 90 19 (trdne frakcije palmovega olja, prečiščene ali neprečiščene, toda kemično nemodificirane, pakirane v enotah > 1 kg): nižja stopnja v višini 10,0 %,

               —

               8525 40 99 (video kamere za snemanje posamičnih slik): nižja stopnja v višini 12,5 %.

         Zgoraj navedene nižje stopnje se uporabljajo tri leta.
   Za vse zgornje tarifne postavke se uporablja natančno tarifno poimenovanje ES-15.
   ES bo na svoj seznam ugodnosti CLX za carinsko območje ES-25 uvrstila ugodnosti, ki jih je vseboval njen prejšnji seznam.
   Ta sporazum začne veljati na dan podpisa, po odobritvi obeh pogodbenic v skladu z njunimi lastnimi postopki.“
   V čast mi je potrditi, da se moja vlada strinja z vsebino vašega pisma.
   Sprejmite izraze mojega globokega spoštovanja.

         V imenu Malezije


title: Sklep Stalnega odbora držav Efte št. 4/2012/SC z dne 26. oktobra 2012 o imenovanju odborov, ki pomagajo Nadzornemu organu Efte pri izvajanju njegovih nalog v skladu s členom 3 Protokola 1 k Sporazumu med državami Efte o ustanovitvi nadzornega organa in sodišča ter o razveljavitvi nekaterih sklepov Stalnega odbora

text:
               7.2.2013

               SL

               Uradni list Evropske unije

               L 36/8

         SKLEP STALNEGA ODBORA DRŽAV EFTE
   št. 4/2012/SC
   z dne 26. oktobra 2012
   o imenovanju odborov, ki pomagajo Nadzornemu organu Efte pri izvajanju njegovih nalog v skladu s členom 3 Protokola 1 k Sporazumu med državami Efte o ustanovitvi nadzornega organa in sodišča ter o razveljavitvi nekaterih sklepov Stalnega odbora
   STALNI ODBOR DRŽAV EFTE JE –
   ob upoštevanju Sporazuma o Stalnem odboru držav Efte in zlasti člena 5(2) Pogodbe,
   ob upoštevanju predloga Nadzornega organa Efte,
   ob upoštevanju naslednjega:

               (1)

               Člen 3 Protokola 1 k Sporazumu med državami Efte o ustanovitvi nadzornega organa in sodišča, kakor je bil spremenjen s Protokolom o uskladitvi Sporazuma med državami Efte o ustanovitvi nadzornega organa in sodišča (Sporazum o nadzornem organu in sodišču), določa naslednje: če v skladu z aktom iz prilog k Sporazumu EGP, ki vsebuje postopke iz člena 1, Evropska komisija odboru EU predloži osnutek ukrepov, ki jih je treba sprejeti, ali se z njim sicer posvetuje, se Nadzorni organ Efte v skladu z ustreznimi postopki, ki jih določi Stalni odbor, posvetuje z ustreznim odborom, ki je, če obstaja, ustanovljen ali imenovan v skladu s Sporazumom o Stalnemu odboru držav Efte.

               (2)

               Evropski parlament in Svet v Uredbi (EU) št. 182/2011 z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (1), določata splošna pravila in načela v zvezi z mehanizmi, ki se uporabljajo, če je v pravno zavezujočem aktu Unije (v nadaljnjem besedilu: temeljni akt) opredeljena potreba po enotnih pogojih za izvajanje in če je določeno, da je sprejetje izvedbenih aktov Komisije pod nadzorom držav članic.

               (3)

               Stalni odbor držav Efte je v Sklepu št. 3/2012 Stalnega odbora (novi postopki komitologije) določil splošna pravila v zvezi s postopki, ki jih je treba izvajati, ko odbori pomagajo Nadzornemu organu Efte, in sicer zaradi uskladitve teh postopkov s tistimi, ki so bili sprejeti z Uredbo (EU) št. 182/2011.

               (4)

               Nekateri veljavni sklepi Stalnega odbora o imenovanju odborov za pomoč Nadzornemu organu Efte, se sklicujejo na neveljavne pravne akte, ki so bili črtani iz Sporazuma EGP, lahko pa se sklicujejo tudi na postopke, ki so bili spremenjeni zaradi začetka veljavnosti Uredbe (EU) št. 182/2011. Zato je treba posodobiti vse dosedanje sklepe o imenovanju odborov, ki jih je sprejel Stalni odbor v skladu s členom 5(2) Sporazuma o Stalnem odboru držav Efte, ter določiti postopek, ki ga mora Nadzorni organ Efte izvajati v vsakem posameznem primeru.

               (5)

               Za poenostavitev in pojasnitev postopka imenovanja odborov se vsi odbori, katerim mora Nadzorni organ Efte predložiti osnutek ukrepov ali se z njimi sicer posvetovati, imenujejo z enim samim sklepom, različne odločbe, ki so trenutno v veljavi, pa bi bilo treba razveljaviti.

               (6)

               Ni pa treba imenovati odborov, ki bi Nadzornemu organu pomagali pri izvajanju njegovih pristojnosti na področju konkurence in državne pomoči, saj so bili ti odbori že imenovani in ustanovljeni na podlagi Protokolov 3 in 4 k Sporazumu med državami Efte o ustanovitvi nadzornega organa in sodišča.

               (7)

               Postopek, ki ga Evropska komisija uporablja, kadar mora določenemu odboru predložiti osnutek ukrepov, ki jih je treba sprejeti, ali se z njim sicer posvetovati, je določen v zadevnem aktu. Postopek, ki se uporablja za Nadzorni organ Efte, kadar mora določenemu odboru predložiti osnutek ukrepov, ki naj se sprejmejo, ali se z njim sicer posvetovati v skladu z aktom iz prilog k Sporazumu EGP, mora biti postopek iz Sklepa Stalnega odbora držav Efte št. 3/2012 (o postopkih komitologije), ki je najbolj primerljiv postopku, določenemu v aktu iz prilog k Sporazumu EGP. Zato postopka, ki se bo uporabljal za posamezen odbor, ni treba določiti ob njegovem imenovanju.

               (8)

               Člen 13 Uredbe (EU) št. 182/2011 za veljavne akte določa nekatere prehodne ukrepe za prilagoditev veljavnih temeljnih aktov v pravnem redu EU, s katerimi se izognemo potrebi po spremembi vsakega od teh aktov. Člen 7 Sklepa Stalnega odbora št. 3/2012 (novi postopki komitologije) vsebuje podobno določbo o prilagajanju obstoječih postopkov.

               (9)

               Nadzorni organ Efte bo odborom v sprejem predlagal standardni poslovnik –

         SKLENIL:
   Člen 1
   Imenovanje odborov
   1.   Odbori iz priloge k temu sklepu se imenujejo za pomoč Nadzornemu organu Efte pri izvajanju njegovih funkcij v skladu s členom 3 Protokola 1 k Sporazumu o nadzornem organu in sodišču.
   2.   Kadar odbori pomagajo Nadzornemu organu Efte, to storijo v skladu s Sklepom Stalnega odbora držav Efte št. 3/2012 (o postopkih komitologije).
   Člen 2
   Veljavni postopek
   Kadar mora Nadzorni organ Efte v skladu z aktom iz prilog k Sporazumu EGP določenemu odboru predložiti osnutek ukrepov, ki jih je treba sprejeti, ali se z njim sicer posvetovati, mora to storiti v skladu s postopkom iz Sklepa Stalnega odbora držav Efte št. 3/2012 (o postopkih komitologije), ki je najbolj primerljiv postopku, določenemu v aktu iz prilog k Sporazumu EGP.
   Člen 3
   Razveljavitev sklepov Stalnega odbora
   Sklepi Stalnega odbora št. 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC in 2/2012/SC se razveljavijo.
   Člen 4
   Začetek veljavnosti
   Ta sklep začne veljati na dan sprejetja.
   Člen 5
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

      V Bruslju, 26. oktobra 2012

            Za Stalni odbor

            Predsednik

         Atle LEIKVOLL

            Generalni sekretar

         Kristinn F. ÁRNASON

      (1)  UL L 55, 28.2.2011, str. 13.

      PRILOGA

                  IME ODBORA

                  PRAVNI AKT

                  1

                  Veterinarski in fitosanitarni odbor Efte

                  relevantni akti iz Priloge I (Veterinarske in fitosanitarne zadeve) k Sporazumu EGP

                  2

                  Odbor Efte za tehnične predpise, standarde, preskušanje in certificiranje

                  relevantni akti iz Priloge II (Tehnični predpisi, standardi, preskušanje in certificiranje) k Sporazumu EGP

                  3

                  Odbor Efte za odgovornost za izdelke

                  relevantni akti iz Priloge III (Odgovornost za izdelke) k Sporazumu EGP

                  4

                  Odbor Efte za energetiko

                  relevantni akti iz Priloge IV (Energetika) k Sporazumu EGP

                  5

                  Odbor Efte za prosto gibanje delavcev

                  relevantni akti iz Priloge V (Prosto gibanje delavcev) k Sporazumu EGP

                  6

                  Odbor Efte za socialno varnost

                  relevantni akti iz Priloge VI (Socialna varnost) k Sporazumu EGP

                  7

                  Odbor Efte za priznavanje poklicnih kvalifikacij

                  relevantni akti iz Priloge VII (Priznavanje poklicnih kvalifikacij) k Sporazumu EGP

                  8

                  Odbor Efte za pravico do ustanavljanja

                  relevantni akti iz Priloge VIII (Pravica do ustanavljanja) k Sporazumu EGP

                  9

                  Odbor Efte za finančne storitve

                  relevantni akti iz Priloge IX (Finančne storitve) k Sporazumu EGP

                  10

                  Odbor Efte za splošne storitve

                  relevantni akti iz Priloge X (Splošne storitve) k Sporazumu EGP

                  11

                  Odbor Efte za elektronske komunikacije (COCOM)

                  relevantni akti iz Priloge XI (Elektronske komunikacije, avdiovizualne storitve in informacijska družba) k Sporazumu EGP

                  12

                  Odbor Efte za prosti pretok kapitala

                  relevantni akti iz Priloge XII (Prosti pretok kapitala) k Sporazumu EGP

                  13

                  Odbor Efte za promet

                  relevantni akti iz Priloge XIII (Promet) k Sporazumu EGP

                  16

                  Odbor Efte za javna naročila

                  Protokol 2 k Sporazumu o nadzornem organu in sodišču in ustrezni akti iz Priloge XVI (Javna naročila) k Sporazumu EGP

                  17

                  Odbor Efte za intelektualno lastnino

                  relevantni akti iz Priloge XVII (Intelektualna lastnina) k Sporazumu EGP

                  18

                  Odbor Efte za zdravje in varnost pri delu, delovno pravo ter enako obravnavanje moških in žensk

                  relevantni akti iz Priloge XVIII (Zdravje in varnost pri delu, delovno pravo ter enako obravnavanje moških in žensk) k Sporazumu EGP

                  19

                  Odbor Efte za varstvo potrošnikov

                  relevantni akti iz Priloge XIX (Varstvo potrošnikov) k Sporazumu EGP

                  20

                  Odbor Efte za okolje

                  relevantni akti iz Priloge XX (Okolje) k Sporazumu EGP

                  21

                  Odbor Efte za statistiko

                  relevantni akti iz Priloge XXI (Statistika) k Sporazumu EGP


title: Sklep Sveta (EU, Euratom) 2017/1143 z dne 26. junija 2017 o imenovanju člana Evropskega ekonomsko-socialnega odbora na predlog Francoske republike

text:
               28.6.2017

               SL

               Uradni list Evropske unije

               L 165/36

         SKLEP SVETA (EU, Euratom) 2017/1143
   z dne 26. junija 2017
   o imenovanju člana Evropskega ekonomsko-socialnega odbora na predlog Francoske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju predloga francoske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

               (2)

               Zaradi konca mandata Michela DUBROMELA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Arnaud SCHWARTZ, Secrétaire national de France Nature environnement, se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Luxembourgu, 26. junija 2017

            Za Svet

            Predsednik

         J. MIZZI

      (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

      (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Sveta z dne 18. decembra 2006 o imenovanju italijanskih, malteških in švedskih članov oziroma nadomestnih članov Svetovalnega odbora za prosto gibanje delavcev

text:
               28.12.2006

               SL

               Uradni list Evropske unije

               C 320/4

      SKLEP SVETA

   z dne 18. decembra 2006
   o imenovanju italijanskih, malteških in švedskih članov oziroma nadomestnih članov Svetovalnega odbora za prosto gibanje delavcev
   (2006/C 320/03)
   SVET EVROPSKE UNIJE JE —
   ob upoštevanju Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (1), in zlasti členov 26 in 27 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s sklepom z dne 15. septembra 2006 (2) imenoval člane in nadomestne člane Svetovalnega odbora za prosto gibanje delavcev za obdobje od 14. septembra 2006 do 13. septembra 2008, razen italijanskih in malteških članov oziroma nadomestnih članov ter švedskega člana v skupini predstavnikov vlad.

               (2)

               vlade Italije, Malte in Švedske so za nezasedena mesta podale predloge za imenovanje —

         SPREJEL SKLEP:
   Edini člen
   Za člane oziroma nadomestne člane Svetovalnega odbora za prosto gibanje delavcev so za preostanek mandata, ki se izteče 13. septembra 2008, imenovani:
   I.   PREDSTAVNIKI VLADE

               Država

               Člani

               Nadomestni člani

               Italija

               g. Giuseppe Maurizio SILVERI
               g. Augusto VACCARO

               ga. Lea BATTISTONI

               Malta

               g. Anthony BUTTIGIEG

               Švedska

               ga. Johanna PEYRON

         II.   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Italija

               ga. Ornella CILONA
               g. Giuseppe CASUCCI

               g. Vincenzo COPPOLA

               Malta

               g. Andrew MIZZI
               g. Martin BALZAN

               g. Stephen FAVA

         III.   PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Italija

               g. Massimo MARCHETTI
               ga. Gaetana PAGANO

               ga. Donata TIRELLI

               Malta

               g. Joseph MONTEBELLO
               g. Tonio FARRUGIA

               g. Joseph FARRUGIA

      V Bruslju, 18. decembra 2006

            Za Svet

            Predsednik

         J.-E. ENESTAM

      (1)  UL L 257, 18.10.1968, str. 2.

      (2)  UL C 242, 7.10.2006, str. 1.